Frich var en aktiv NS-mann som stod for en rekke angiverier og spredde mye redsel og uhygge. Kort oppsummert; han stod i ledtog med Tyskerne, var medlem av NS, anga illegal virksomhet til sikkerhetspolitiet i Larvik, bevilget (kommunale) midler til legionen og som en "kuriøs" opplysning, han demonterte dørviderne og skiltplater på Herredshuset og sendte til tyskerne i Oslo. Dette på grunn av metallmangel. I et NS-møte utenfor Herredshuset skal han ha sagt: "Her i Hof gjør NS-laget intet, det er rett og slett en skandale. Dere har ikke en gang satt opp en Jøssingliste!". I 1947 ble han i etterkrigsoppgjøret dømt for en rekke forhold. Han fikk 8 års tvangsarbeide, med fradrag av 756 dagers varetekt), 10 og 5 års tap av rettigheter og inndragning av 3000 kroner. I Rettsaken ble det forhørt mange vitner, og bl.a ble Frich anklaget for å ha drevet personforfølgelse hvorav han krevde en rekke personer utskrevet til millitærtjeneste / arbeidstjeneste (under tvang). En av de som især ble forfulgt var Rudolf Hagen, som Frich anså som «en av våre farligste motstandere». Etter endt soning flyttet han til Andebu hvor han drev Hønseri og hundekennel.